Diari Oficial de la Generalitat Valenciana


Sumari del DOGV 4243, del 07-05-2002 (2002/4350)

Informació pública del Projecte d'Urbanització relatiu a l'àmbit del Programa d'Actuació Integrada de les Unitats d'Execució 01.UE.R.(A); 01.UE.R(B) i 07.UE.R de Castelló, que compren també la urbanització de la totalitat del vial que substituirà l'antiga trama ferroviària.
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4243

Data del DOGV
:   07-05-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/4350


Organisme emissor
:   Calviga, SA

Tipus de document
:   Anunci

Informació pública del Projecte d'Urbanització relatiu a l'àmbit del Programa d'Actuació Integrada de les Unitats d'Execució 01.UE.R.(A); 01.UE.R(B) i 07.UE.R de Castelló, que compren també la urbanització de la totalitat del vial que substituirà l'antiga trama ferroviària. [2002/X4350]
  
La mercantil Calviga, SA, ha formulat Projecte d'Urbanització relatiu a l'àmbit del Programa d'Actuació Integrada de les Unitats d'Execució 01.UE.R.(A); 01.UE.R(B) i 07.UE.R de Castelló, que comprèn també la urbanització de la totalitat del vial que substituirà l'antiga trama ferroviària, segons allò previst a l'article 66.2.A de la Llei 6/1994, de 15 de novembre, de la Generalitat Valenciana, reguladora de l'Activitat Urbanística (DOGV número 2394, de 24 de novembre de 1994), en qualitat d'agent urbanitzador de l'esmentat Programa, designat per acord del ple de l'Ajuntament de Castelló de la Plana, de data 25 d'octubre de 2001.
  
En aplicació d'allò establert a l'article 48.1.C) en relació amb els articles 46.3 i 53, tots de la dita llei, se sotmet l'esmentat Projecte a informació pública pel termini de 20 dies hàbils a partir de l'endemà de la publicació d'aquest anunci al Diari Oficial de la Generalitat Valenciana, durant el qual els interessats en aquest procediment podran formular qualssevol al·legacions que els convinga segons dret, a tal efecte qualsevol interessat podrà consultar l'expedient dipositat a la Notaria del senyor Agustín Cerdá Ferrer sita al carrer Ruiz Zorrilla nº 1-3r de Castelló de la Plana.
  
Tanmateix es fa constar que qualsevol persona podrà comparéixer en l'esmentada Notaria per tal d'obtindre còpia de l'acta de protocol·lització del Projecte o sol·licitar que aquesta li siga exhibida.
  
La dita documentació, així com l'expedient administratiu, podrà ser consultat a l'Ajuntament de Castelló de la Plana, els dies hàbils en horari d'atenció al públic.
  
Les al·legacions que, si fa el cas, siguen formulades, seran presentades davant el Registre General de l'Ajuntament de Castelló de la Plana.
  
Tanmateix, als titulars de terrenys en l'àmbit de la Unitat d'Execució 07.UE.R, se'ls comunica que, de conformitat amb l'article 71.3 de la dita llei, en el termini dels deu dies següents a la data en què l'Ajuntament aprove el projecte, es podrà sol·licitar el canvi de retribució a l'urbanitzador triant la forma de pagament en metàl·lic, el que s'ha d'efectuar en document públic i acompanyant garantia real o financera bastant. En cas de no formular tal sol·licitud en l'esmentat termini i davant l'urbanitzador, s'entendrà que la retribució s'efectua en terrenys.
  
La publicació d'aquest anunci, de conformitat amb l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, serveix també d'avís als titulars de parcel·les que s'indiquen a continuació i que, segons la relació expedida per la Gerència Territorial del Cadastre resulten desconeguts, amb domicili desconegut o insuficient per tal de poder practicar l'avís, que han resultat ser els següents: